**Analýza vplyvov na podnikateľské prostredie**

**Názov materiálu:** Návrh zákona,ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Predkladateľ:**

Ministerstvo práce, sociálnych vecí a rodiny Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

|  |  |  |  |  |
| --- | --- | --- | --- | --- |
| ***TYP NÁKLADOV*** | **Zvýšenie nákladov v € na PP** | | **Zníženie nákladov v € na PP** | |
| ***A.Dane, odvody, clá a poplatky, ktorých cieľom je znižovať negatívne externality*** | **0,00** | | **0,00** | |
| ***B. Iné poplatky*** | **505 660,00** | | **0,00** | |
| ***C. Nepriame finančné náklady*** | **197 340,00** | | **0,00** | |
| ***D. Administratívne náklady*** | **868,02** | | **0,00** | |
| ***Spolu = A+B+C+D*** | **703 868,02** | | **0,00** | |
| ***Z toho*** |  | |  | |
| ***E. Vplyv na mikro, malé a stredné podn.*** | **21 368,02** | | **0,00** | |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0,00** | | **0,00** | |
|  |  |  |  |  |
| *VÝPOČET PRAVIDLA 1in2out:* | IN | | OUT | |
| *G. Náklady okrem výnimiek = B+C+D-F* | **703 868,02** | | **0,00** | |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
| 1 | zrušenie odbornej spôsobilosti bezpečnostného technika a ponechanie iba odbornej spôsobilosti autorizovaného bezpečnostného technika | 124/2006 | §23 | SK | 01.01.25 | fzyické osoby, ktoré majú odbornú spôsobilosť bezpečnostného technika | 15 000 | N | 45,50 | 682 500,00 | In (zvyšuje náklady) |
| 2 | precizácia získania oprávnenia vydávaného Národným inšpektorátom práce pre oprávnené právnické osoby na overovanie plnenia požiadaviek technických zariadení | 124/2006 | §14 ods.3 pís. e) | SK | 01.01.24 | právnické osoby | 2 | 2 | 5 017,44 | 10 034,89 | In (zvyšuje náklady) |
| 3 | precizácia získania oprávnenia vydávaného Národným inšpektorátom práce pre oprávnené právnické osoby na overovanie plnenia požiadaviek technických zariadení | 124/2006 | §14 ods.3 pís. e) | SK | 01.01.24 | právnické osoby | 1 | 1 | 5 017,44 | 5 017,44 | In (zvyšuje náklady) |
| 4 | precizácia získania oprávnenia vydávaného Národným inšpektorátom práce pre oprávnené právnické osoby na overovanie plnenia požiadaviek technických zariadení | 124/2006 | §14 ods.3 pís. e) | SK | 01.01.24 | právnické osoby | 1 | 1 | 5 017,44 | 5 017,44 | In (zvyšuje náklady) |
| 5 | realizácia kompenzačného opatrenia NIP SR, pre osby s odbornou spôsobilosťou získanou v inej členskom štáte EU | 124/2006 | §24 | SK | 01.01.24 | fyzické osoby | 20 | 20 | 64,91 | 1 298,25 | In (zvyšuje náklady) |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

***K bodu 1***

*Odhadovaný počet fyzických osôb, ktoré môžu byť držiteľmi odbornej spôsobilosti bezpečnostného technika je 15 000 osôb. Odhad vychádza z možností a kapacity jednotlivých oprávnených osôb na výchovu a vzdelávanie bezpečnostných technikov. Odhad počtu bezpečnostných technikov vychádza aj z registra vydaných oprávnení na výchovu a vzdelávanie bezpečnostných technikov, ktorý vedie Národný inšpektorát práce. Odhad zohľadňuje aj vydané osvedčenia prostredníctvom projektu RE-PAS, ktorý zabezpečuje ÚPSVR SR. V súčasnosti neexistuje presná štatistika ani register vydaných osvedčení bezpečnostného technika – preto presný počet nie je možné nijako overiť. Správny poplatok za vykonanie skúšky bezpečnostného technika je 33 € (v súčasnosti je poplatok za skúšky autorizovaného bezpečnostného technika 33 €). Odhadovanú výšku nákladov pre jedného podnikateľa, predstavuje predovšetkým správny poplatok a tiež náklady spojené s dopravou zamestnanca na skúšky bezpečnostného technika. Pri výpočte nákladov sme zohľadnili skutočnosť, že skúšky sa budú vykonávať pod vedením Národného inšpektorátu práce vo všetkých krajských inšpektorátoch práce.*

***K bodom 2, 3, 4,***

*V súčasnosti na trhu pôsobí 5 oprávnených právnických osôb, z ktorých 3 si budú musieť doplniť akreditácie podľa osobitného predpisu. Cieľom tejto právnej úpravy je zjednotiť a stanoviť jednoznačné podmienky získania oprávnenia na činnosť oprávnenej právnickej osoby. Odhadované náklady na jednu akreditáciu sú uvedené podľa platného cenníka Slovenskej národnej akreditačnej služby – 2460 eur za jednu akreditáciu. Do nákladov sa zahrnuli aj nevyhnutné náklady spojené s administratívnym zabezpečením celého procesu získania akreditácie. Každá oprávnená právnická osoba bude potrebovať predložiť 4 akreditácie, ktoré vydáva Slovenská národná akreditačná služba. Akreditácie vydávané Slovenskou národnou akreditačnou službou sa týkajú oblastí:*

* + *osvedčenie na vykonávanie činnosti inšpekčného orgánu nezávislého od zainteresovaných strán (typ A),*
  + *osvedčenie na vykonávanie činnosti certifikačného orgánu na certifikáciu výrobkov,*
  + *osvedčenie na vykonávanie činnosti certifikačného orgánu na certifikáciu osôb,*
  + *osvedčenie na vykonávanie činnosti certifikačného orgánu na certifikáciu systémov riadenia (manažérstva).*

*Doba platnosti jednotlivých akreditácií je 5 rokov, po uplynutí tejto lehoty je nevyhnutné vykonať reakreditáciu – táto povinnosť je v súčasne platnej legislatívnej úprave.*

*Náklady spojené so získaním jednotlivých akreditácií sú získané aj od oprávnených právnických osôb, ktoré v súčasnosti disponujú všetkými 4 akreditáciami a vykonávajú činnosti oprávnenej právnickej osoby vo vzťahu k overovaniu požiadaviek bezpečnosti technických zariadení podľa § 14 ods. 3 písm. e) bod 2. zákona č. 124/2006 Z. z. o bezpečnosti a ochrane zdravia pri práci. V Rámci rozporových konaní boli prezentované informácie zo strany oprávnených právnických osôb, ktoré s návrhom na zmenu zákona súhlasili bez výhrad, dokonca boli predložené zásadné pripomienky týkajúce sa skrátenia prechodných ustanovení a teda aj času potrebného na získanie potrebných 4 akreditácií v zmysle návrhu zákona. Náklady uvedené v analýze na podnikateľské prostredie predstavujú ročné náklady spojené so získaním jednotlivých akreditácií a sú získané od oprávnených právnických osôb, ktoré v súčasnosti disponujú všetkými 4 akreditáciami a vykonávajú činnosti oprávnenej právnickej osoby vo vzťahu k overovaniu požiadaviek bezpečnosti technických zariadení podľa § 14 ods. 3 písm. e) bod 2. zákona č. 124/2006 Z. z. o bezpečnosti a ochrane zdravia pri práci. Uvedené náklady považujeme za objektívne a porovnateľné s ostatnými oprávnenými právnickými osobami, ktoré už v súčasnosti disponujú všetkými 4 akreditáciami nevyhnutnými na činnosti oprávnenej právnickej osoby. Do administratívnych nákladov bola zahrnutá a zohľadnená aj pripomienka MH SR týkajúca sa zvýšenia administratívnych nákladov spojených so zabezpečením všetkých 4 akreditácií. Vo výpočtoch akceptovanie pripomienky MH SR predstavuje navýšenie administratívnych nákladov spojených so zabezpečením akreditácií o 20%.*

***K bodu 5***

*V súlade s aktuálne platným znením § 28 zákona č. 422/2015 Z. z. môže skúšku spôsobilosti vykonať iba profesijná organizácia, stavovská organizácia, uznaná vysoká škola alebo uznaná stredná škola v spolupráci s príslušným orgánom. V prípade regulovaného povolania autorizovaného bezpečnostného technika však neexistuje profesijná organizácia ani stavovská organizácia združujúca autorizovaných bezpečnostných technikov, ktorá by mohla vykonať skúšky spôsobilosti. Taktiež neexistuje žiadna vysoká škola alebo stredná škola oprávnená vykonávať skúšky autorizovaných bezpečnostných technikov. Odhadovaný počet fyzických osôb (žiadateľov), ktorých sa bude týkať realizácia kompenzačného opatrenia vychádza zo štatistiky Národného inšpektorátu práce. V období od 2018 – 2020 bol priemerný ročný počet žiadateľov o uznanie odbornej spôsobilosti získanej v inom členskom štáte - 20 osôb. Do kalkulácie nákladov je zahrnutý poplatok za vykonanie skúšky odbornej spôsobilosti a nevyhnutné odhadované cestovné náklady spojené s absolvovaním tohto kompenzačného opatrenia.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Zámer novelizovať zákon bol prezentovaný prostredníctvom webového portálu slov-lex.sk, kde bola zverejnená predbežná informácia PI/2021/171 k návrhu zákona,ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a ktorým sa menia a dopĺňajú niektoré zákony.

Konzultácií sa zúčastnili nasledovné subjekty dňa 23.08.2021 v priestoroch MPSVR SR: Národný inšpektorát práce (ďalej len „NIP“), Konfederácia odborových zväzov, Asociácia zamestnávateľských zväzov a združení, Republiková únia zamestnávateľov, Slovenská komora BOZP a OPP, Asociácia priemyselných zväzov a dopravy, Klub 500, Združenie podnikateľov Slovenska, Slovak Business Agency.

V 35. týždni sa konali opakované individuálne konzultácie, ktorých sa zúčastnili: Ministerstvo hospodárstva SR, Združenie podnikateľov Slovenska, Slovenská komora BOZP a OPP, Republiková únia zamestnávateľov, Asociácia priemyselných zväzov a dopravy.

1. K zákonu č. 124/2006 Z. z.

Pripomienka: Zjednodušiť pravidlá týkajúce sa povinností zamestnávateľa viesť evidenciu požadovanú na základe právnych predpisov na zaistenie BOZP vo vzťahu k zamestnancom. Konkrétne - zjednodušiť evidenciu prideľovania OOPP.

*Stanovisko: NEAKCEPTOVANÉ. Nie je potrebné meniť dikciu zákona. V ustanovení § 6 ods. 2 zákona č. 124/2006 Z. z. sú stanovené povinnosti zamestnávateľa týkajúce sa poskytovania osobných ochranných pracovných prostriedkov (ďalej „OOPP“). Nie je daná forma plnenie týchto povinností. Zamestnávatelia, ktorí majú zavedený systém kvality majú formu vedenia dokumentácie riešenú v dokumentácii kvality.*

2. K zákonu č. 124/2006 Z. z.

Pripomienka: Zákon 124/2006 Z. z., § 6 ods. (1) písm. k) Zrušiť, resp. zdobrovoľniť povinnosť písomne vypracovať koncepciu politiky BOZP

*Stanovisko: NEAKCEPTOVANÉ. Potreba vypracovať koncepciu politiky BOZP vychádza zo Smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a zdravia pracovníkov pri práci. Cieľom politiky BOZP je aj ovplyvňovanie postojov zamestnancov k zdravému spôsobu života, k zvyšovaniu kultúry práce a posilňovanie zodpovednosti za vlastné zdravie. To sa premieta aj v ovplyvňovaní správania sa občanov v nepracovných aktivitách a vývoji mimopracovnej úrazovosti.*

3. K zákonu č. 124/2006 Z. z.

Pripomienka: Zaviesť periódu oboznamovania zamestnancov s predpismi BOZP na obdobie 1 x za 4. roky, namiesto súčasných 2. rokov.

*Stanovisko: ČIASTOČNE AKCEPTOVANÉ. Neodporúčame predĺžiť túto periódu na 4 roky, akceptujeme predĺžiť túto lehotu na 36 mesiacov. Nevieme momentálne posúdiť či to bude mať priamy vplyv na zníženie, kvality BOZP prípadne zvýšenie pracovných úrazov. Vnímame to do určitej miery, ako riziko zníženia v dôsledku pribúdajúcich nových, komplikovanejších technológií v priemysle s ktorými je vhodné sa oboznamovať častejšie.*

4. K zákonu č. 124/2006 Z. z.

Pripomienka: Zamestnávateľ je povinný sústavne kontrolovať a vyžadovať dodržiavanie právnych predpisov a ostatných predpisov na zaistenie bezpečnosti a ochrany zdravia pri práci, zásad bezpečnej práce, ochrany zdravia pri práci a bezpečného správania na pracovisku a bezpečných pracovných postupov, najmä kontrolovať.

Vypustiť slovo „sústavne“, alebo presne definovať.

*Stanovisko: NEAKCEPTOVANÉ.* *K danému bodu uvádzame, že periodicita kontrolnej činnosti zamestnávateľa nie je ustanovená všeobecne, keďže zahŕňa množstvo rôznorodých postupov, pričom pri niektorých periodicita vyplýva z osobitných predpisov (napríklad úradné skúšky vyhradených technických zariadení), pri iných je potrebné zabezpečovať ich kontinuálne dodržiavanie (napríklad zásady bezpečnej práce, ochrany zdravia pri práci a bezpečného správania na pracovisku a bezpečné pracovné postupy), t. j. nie je možné, ani vhodné stanoviť konkrétny časový interval pre vykonávanie kontrolnej činnosti, keďže takáto potreba vyplýva z konkrétnych okolností na pracovisku v danom čase a mieste.*

5. K zákonu č. 124/2006 Z. z.

Pripomienka: Doklad o kvalifikácii obslúh uvedených v prílohe č. 1a písm. h), l), n) až p) a t) zákona 124/2006 môže vydať aj zamestnávateľ pre vlastných zamestnancov, s ktorými má pracovnoprávny vzťah a lektorom, s ktorým má pracovnoprávny vzťah. Za rovnakých podmienok môže vykonávať aj AOP.

*Stanovisko: NEAKCEPTOVANÉ. Fyzická osoba a právnická osoba môžu organizovať a vykonávať výchovu a vzdelávanie v oblasti ochrany práce v rozsahu jednotlivých činností podľa prílohy č. 2 len na základe oprávnenia vydaného Národným inšpektorátom práce a pri činnostiach upravených osobitným predpisom len na základe oprávnenia vydaného príslušným orgánom dozoru. Kontrolný orgán v prípade akceptácie tohto návrhu považuje za veľmi problematické zaistiť, aby bolo zo strany zamestnávateľov zabezpečené dodržanie jestvujúcej bezpečnostnej úrovne.*

6. K zákonu č. 124/2006 Z. z.

Pripomienka: Úprava povinnosti preukazovania sa posudkom o zdravotnej spôsobilosti pri vykonávaných činností, ktoré môže fyzická osoba vykonávať len na základe platného preukazu, osvedčenia, alebo dokladu podľa § 16 ods. 1 písm. b)

Predĺženie povinnosti preukazovania sa posudkom o zdravotnej spôsobilosti zo 6 mesiacov na 5 rokov.

*Stanovisko: NEAKCEPTOVANÉ. MPSVR SR, nemá kompetenciu vyjadrovať sa lekárskym prehliadkam a k ich frekvencii. Tieto kompetencie spadajú pod rezort zdravotníctva.*

7. K zákonu č. 124/2006 Z. z.

Pripomienka: § 16 Preukaz, osvedčenie, doklad. Ods. 11, písm. c) zrušiť bez náhrady. Vypustenie aktualizačnej odbornej prípravy ako podmienky platnosti odbornej spôsobilosti. Neabsolvovanie AOP nie je odborný dôvod na to, aby preukaz stratil platnosť.

*Stanovisko: NEAKCEPTOVANÉ. Vnímame to ako nedodržanie jednej zo zásadných podmienok udržania si platnosti preukazu, osvedčenia, že daný pracovník je spôsobilý vykonávať odbornú činnosť. Vzhľadom na progres v zavádzaní nových technológií, pracovných postupov a neustáleho technického pokroku je cieľom aktualizačnej odbornej prípravy aj oboznámenie účastníkov s novými právnymi predpismi a zmenami v BOZP, technickými normami a ich uplatňovaním v praxi v zmysle § 16 zákona č. 124/2006 Z. z. o BOZP.*

8. K zákonu č. 124/2006 Z. z.

Pripomienka: Úprava podmienok kedy môže zamestnávateľ plniť činnosti bezpečnostnotechnickej služby osobne – doplnenie odseku do § 21 zákona 124/2006 Z. z. v znení „Plnenie úloh môže zabezpečovať sám, ak je k tomu spôsobilý, alebo odborne spôsobilý a má k tomu potrebné znalosti, v prípade ak zamestnáva najviac 15 zamestnancov. Inak je povinný zabezpečiť plnenie týchto úloh odborne spôsobilým zamestnancom, ktorého zamestnáva v pracovno-právnom vzťahu, alebo bezpečnostno-technickou službou podľa ods. (2).“

*Stanovisko: NEAKCEPTOVANÉ. Zamestnávateľ má už aj v súčasnosti možnosť podľa § 22 ods. 6 zákona č. 124/2006 Z. z. o bezpečnosti a ochrane zdravia pri práci výlučne osobne a vo vlastnej organizácií vykonávať odborné úlohy bezpečnostného technika alebo autorizovaného bezpečnostného technika vyplývajúce z bezpečnostnotechnickej služby. Pri menšom počte zamestnancov, ktorý je vymedzený ustanovením odseku 6, ak spĺňa požiadavku odbornej kvalifikácie podľa odseku 7, má zamestnávateľ, popri výkone vlastných odborných zamestnancoch alebo dodávateľským spôsobom, ďalšiu možnosť, ako zabezpečiť výkon bezpečnostnotechnickej služby - a to ním samým. Spôsob zabezpečovania výkonu preventívnych a ochranných úloh osobne zamestnávateľom je v súlade s čl. 7 ods. 7 smernice Rady 89/391/EHS.*

9. K zákonu č. 124/2006 Z. z.

Pripomienka: Úprava podmienok povinnosti byť držiteľom odbornej spôsobilosti na výkon činností viazača bremien. Navrhuje sa aby sa táto povinnosť nevzťahovala na obsluhovateľov, ktorých viazanie nie je hlavnou pracovnou náplňou a je prevádzané iba na ich pracovisku.

*Stanovisko: NEAKCEPTOVANÉ. Vnímame túto požiadavku ako znižovanie úrovne BOZP v praxi, to že niekto vykonáva túto činnosť občasne nie je dôvod, aby nebol plnohodnotne zaškolený. Viazanie bremien považujeme za veľmi rizikovú pracovnú činnosť. Požiadavka, aby osoba vykonávajúca tieto odborné činnosti mala odbornú spôsobilosť, je v zákone upravená so zreteľom na skutočnosť, že v minulosti i v súčasnosti nekvalifikovaná obsluha strojov a zariadení a neodborné vykonávanie niektorých činností (vrátane viazačov bremien) spôsobujú vážne škody na zdraví osôb a na majetku.*

10. K zákonu č. 124/2006 Z. z.

Pripomienka: Zrušiť alebo zmeniť Minimálny počet bezpečnostných technikov alebo autorizovaných bezpečnostných technikov podľa počtu zamestnancov - §22 ods. 4 – príloha 1b. Minimálny počet autorizovaných bezpečnostných technikov alebo bezpečnostných technikov u zamestnávateľa, ktorého kód podľa štatistickej klasifikácie ekonomických činností na úrovni divízie alebo skupiny je uvedený v prílohe č. 1b.

*Stanovisko: NEAKCEPTOVANÉ. Návrh vnímame ako znižovanie úrovne v oblasti BOZP.*

11. K zákonu č. 124/2006 Z. z.

Pripomienka: Upraviť požadovanú odbornú prax školiteľa/školiteľov v §27 ods.4 písm. b) a zároveň aj Príloha 2a: body (a-f). Požiadavka komory znížiť túto prax z 3 rokov na 1rok v predchádzajúcich 7 rokov.

*Stanovisko: ČIASTOČNEA KCEPTOVANÉ. Upravili sme dĺžku odbornej praxe z predchádzajúcich 3 rokov v posledných 7 rokoch, na dĺžku v posledných 3 rokoch (vypustenie „posledných siedmich“).*

12. K zákonu č. 124/2006 Z. z.

Pripomienka: §27, ods. 6 - Odborný zástupca zodpovedá za odborné vykonávanie činnosti, na ktorú sa požaduje vydanie oprávnenia na výchovu a vzdelávanie atď..

Návrh: vynechať časť vety zo zákona „**vykonávať pre inú fyzickú osobu alebo právnickú osobu“.**

*Stanovisko: AKCEPTOVANÉ*

13. K zákonu č. 124/2006 Z. z.

Pripomienka: Zrušiť povinnosť oprávnenej osoby bezodkladne písomne oznámiť Národnému inšpektorátu práce zmenu údajov školiteľov.

*Stanovisko: NEAKCEPTOVANÉ. Navrhli sme úpravu  spresnenia lehoty* *v tomto znení: „Oznámiť Národnému inšpektorátu práce zmenu údajov do 30 dní“.*

14.K zákonu č. 124/2006 Z. z.

Pripomienka: Zjednotenie výkladu pojmu „ťažká ujma“ v oblasti rozsahu vzhľadom k tomu, že v súčasnej situácií je inak posudzovaný ten istý pojem z hľadiska inšpektorátov práce, trestného zákona a posudkového lekára sociálnej poisťovne.

*Stanovisko: NEAKCEPTOVANÉ. Nie je nevyhnutné, aby obsah pojmu „ťažká ujma na zdraví“ na účely Trestného zákona a na účely BOZP bol identický.*

*15.* K zákonu č. 124/2006 Z. z.

Pripomienka: Zavádzania audiovizuálnych a e-learning školení v oblasti BOZP ako štandardného nástroja oboznamovania zamestnancov s predpismi BOZP

*Stanovisko: NEAKCEPTOVANÉ.* *Zákon 124/2006 v súčasnosti neobmedzuje oboznamovanie s predpismi BOZP elektronickým spôsobom.*

*16.* K zákonu č. 124/2006 Z. z.

Pripomienka: Presné zadefinovanie povinnosti zamestnávateľov voči zamestnancom z iných krajín pri cudzojazyčných prekladoch bezpečnostných smerníc, piktogramoch, označení alebo školení.

*Stanovisko: NEAKCEPTOVANÉ. Na stránkach Národného inšpektorátu práce je zverejnené usmernenie ktoré rieši problematiku uvedenú v návrhu a týka sa predovšetkým vzdelávania a oboznamovania zamestnancov pre potreby BOZP.*

17. K zákonu č. 124/2006 Z. z.

Pripomienka: zjednodušiť postup zasielania písomností súvisiacich s oznamovacou povinnosťou zamestnávateľa v prípade pracovného úrazu príslušnému subjektu, prostredníctvom elektronického systému.

*Stanovisko: NEAKCEPTOVANÉ. Ako problematické vnímame najmä časť záznamu o registrovanom pracovnom úraze, kde sa k vyšetreniu úrazu má možnosť (priamo do záznamu) vyjadriť poškodený zamestnanec, zástupca zamestnancov pre bezpečnosť a zástupca odborového orgánu.*

*18.* K zákonu č. 124/2006 Z. z.

Pripomienka: Zjednodušenie vykonávania školenia pre kategóriu jednoduchých pracovných prostriedkov alebo pre výkon niektorých jednoduchých pracovných činností.

*Stanovisko: NEAKCEPTOVANÉ. Uvedený by si vyžadoval rozsiahle a komplexné úpravy vo vyhláške MPSVR SR č. 356/2007 Z. z. ktorou sa ustanovujú podrobnosti o požiadavkách a rozsahu výchovnej a vzdelávacej činnosti. Uvedená vyhláška nie je v pláne legislatívnych úloh vlády SR na rok 2021.*

19. K zákonu č. 124/2006 Z. z.

Pripomienka: Doplnenie hluku medzi faktory pracovného prostredia, pre ktoré nie je splnená podmienka účelnosti rekondičného pobytu.

*Stanovisko: NEAKCEPTOVANÉ. Jeden z najčastejšie sa vyskytujúci škodlivý faktor pracovného prostredia je, dlhodobo hluk. Nadmernému hluku je vystavených najväčší počet zamestnancov, zo všetkých zamestnancov vykonávajúcich rizikové práce. /každoročne cca 70%/ Taktiež veľký počet chorôb z povolania je z dôvodu rizikového faktoru hluk.*

20. K zákonu č. 124/2006 Z. z.

Pripomienka: Predĺženie lehôt plynúcich z povinnosti odbornej prípravy a oboznamovania a informovania zamestnancov. Zrušenie opakovaných zdravotných prehliadok pre držiteľov preukazov a osvedčení.

*Stanovisko: NEAKCEPTOVANÉ. Vnímame to ako zníženie úrovne BOZP. Zdravotné prehliadky slúžia na kontrolu zdravia odborníkov, špecialistov, ktorí vykonávajú rôzne špeciálne, náročné, život ohrozujúce činnosti pre ktoré nevykonávanie lekárskych prehliadok, by mohli mať fatálne následky.*

21. K zákonu č. 124/2006 Z. z.

Pripomienka: Úprava výrazu „dôvodne sa domnievať“ v § 12 ods. 1 pís. b) - môže uvádzať do právnej neistoty zamestnanca, ako aj zamestnávateľa.

*Stanovisko: NEAKCEPTOVANÉ. Zastávame názor, že výraz "dôvodne sa domnieva" posilňuje ochranu zamestnancov v prípadoch, kedy pri vzniku bezprostredného a vážneho ohrozenia života alebo zdravia nie je dostatočný čas na posúdenie objektívnych prekážok a je potrebné urýchlene opustiť pracovisko.*

**3.3 Vplyvy na konkurencieschopnosť a produktivitu**

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje X nemení ☐ znižuje*

***Produktivita:***

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje X nemení ☐ znižuje*

**3.4 Iné vplyvy na podnikateľské prostredie**